چاناق‌قالانین آیواجیک ائلچه‌سینده میدانا گلن ریشتر اؤلچه‌گی ایله 5 ویرگول 3 بؤیوکلوگون‌دکی ایکی زلز‌له‌ده، 5 نفر یونگول یارالاندی، 12 کندده 300 ائو ییخیلدی یادا زیان گؤردو.
آیواجیک ائلچه‌سینده ایلکی دونن سحر ساعات 06.50ده، ایکینجی‌سی ساعات 13.58ده اولماق اوزره ریشتر اؤلچه‌گی ایله 5 ویرگول 3 بؤیوکلوگون‌دکی ایکی زلز‌له‌نین آردین‌دان چوخ ساییدا آردچی سارسینتی یاشاندی.
بو سحر ساعات 5.24ده، 5 ویرگول 2 بؤیوکلوگونده بیر زلز‌له داها اولدو.
تورک قیزیل‌آیی و آفت و عاجل یاردیم یؤنه‌تیمی باشقانلیغی قروپ‌لاری بؤلگه‌ده کؤمک چالیشماسی باشلاتدی.
چاناق‌قالا والی‌لیگینده بحران مرکزی یارادیلدی.
تورک قیزیل‌آیی باشقانی کرم قینیق، بیر چادیرشهر و سیار مطبخ قورولدوغونو سؤیله‌دی.
دئپرمین ان چوخ تأثیر ائتدیگی یوخاری کؤیده بیر چادیر خسته‌خاناسی و آش ائوی خیدمته گیردی.
بو آرادا آیواجیک مرکزی ایله کندلرینده تحصیله بیر گون آرا وئریلدی.
